VS001000
Datum: 1995-08-06T02:00:00.000+02:00
datum_sodbe_i_stopnje: 1999-10-12T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - izguba okončin in drugih organov in njihove posledice
fischer: hudi primeri
odskodnina: 8400000 SIT
opombe: II Ips 240/2001. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Študentka arhitekture.

## Škodni dogodek

Poškodovana kot sopotnica v prometni nesreči.

## Poškodba

Pretrgana vranica, pretrgana leva ledvica, pretres možganov, izliv tekočine v prsno votlino, topa poškodba slinavke, izpah osnovne falange levega palca ter številne rane in podplutbe okončin, po prsnem košu in trebuhu.

## Telesne bolečine

3200000 SIT Hude 10 dni, občasne hude 14 dni, srednje hude 14 dni, občasne srednje hude 14 dni, občasne srednje hude trpi še vedno v prsnem košu ob globokem vdihu in pri gibanju levega palca in jo bodo spremljale še v bodoče; imela bo tudi občasne glavobole;

#### Hospitalizacija

21 dni; operirana je bila v splošni anesteziji in so ji morali odstraniti levo ledvico in vranico; bila je v intenzivni negi, priključena na aparature za kontrolo življenjskih funkcij, 2-krat so ji morali opraviti punkcijo tekočine iz prsne votline.

#### Nevšečnosti med zdravljenjem

Prejemala je transfuzijo, deležna je bila zdravljenja s številnimi zdravili (antibiotiki, zdravila proti strjevanju krvi), mnogokrat pregledana (ultrazvok, rentgen); 11 dni mavec na levi roki.

## Strah

300000 SIT Strahu ob sami nesreči ni trpela, ker je bila nezavestna. Izrazita zaskrbljenost za izid zdravljenja in strah posebej ob obeh punkcijah tekočine iz prsnega koša.

## Zmanjšanje življenjske aktivnosti

4000000 SIT 6 mesecev je bila popolnoma nesposobna za vse športne in fizične aktivnosti, od tega mesec in pol popolnoma odvisna od pomoči drugih. Trajno je manj sposobna za vse težje fizične aktivnosti in napore, ki zahtevajo obremenitev levice. Ta okoliščina je posebej pomembna v poveza z delom, ki ga tožnica opravlja: tehnično risanje pri njenem poklicu. Posebej je prizadeta zaradi odstranjene vranice in ledvice, saj ima zmanjšano imunost organizma in je bistveno bolj dovzetna za nekatere infekcije. Prav tako je povečano tveganje za obolenje edine ledvice in omejena možnost zdravljenja obolenj zaradi toksičnih vplivov zdravil na ledvico. Možnost nastanka zapore črevesja. Soočiti se mora z motnjami spomina, pomnjenja, dojemanja, čustvovanja, ki so nastale zaradi postkomocionalnega sindroma.

## Skaženost

900000 SIT Številne postoperativne brazgotine po levem ledvenem delu, obeh spodnjih okončinah in po trebuhu. Brazgotine so dolge in vidne z več metrov.

---

ZOR člen 200, 203